ปวดท้องน้อยด้านขวาแบบเสียวๆแปลบๆค่ะ เกิดจากอะไรค่ะ แล้วจะมีผลกระทบต่อเด็กในท้องไหม พอดีท้องอ่อนๆอยู่ด้วยค่ะ
สวัสดีค่ะ อาการปวดท้องน้อยด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-ไส้ติ่งอักเสบ มักปวดมากที่ขวาล่าง อาจมีไข้ คลื่นไส้ ร่วมด้วยได้-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ปวดจากภาวะแทรกซ้อนของการตั้งครรภ์เช่นแท้ง ท้องนอกมดลูก อาจมีเลือดออกผิดปกติจากช่องคลอดร่วมด้วยถ้าปวดมากขึ้นเรื่อยๆ มีไข้ ปัสสาวะแสบขัด เลือดออกผิดปกติจากช่องคลอด ควรรีบไปพบแพทย์การดูแลตัวเองเบื้องต้น พักผ่อน งดยกของหนัก งดการมีเพศสัมพันธ์ รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด เช่นพาราเซตามอลเพื่อบรรเทาอาการปวดได้ และหลีกเลี่ยงการนอนหรือนั่งกดทับบริเวณที่ปวด